## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2019. március 26-i nyílt üléséről***

Rendelet: 3-4/2019.(III.27.)

Határozat: 26-35/2019.(III.26.)

*J E G Y Z Ő K Ö N Y V*

|  |  |  |
| --- | --- | --- |
| *Készült*: | Körmend Város Önkormányzata Képviselő-testületének 2019. március 26-i nyílt üléséről | |
| *Jelen vannak:* | Bebes István, Czvitkovics Gyula, Faragó Gábor, Dr. Hadnagy Ádám, Tóth Gábor, Geosics László, Ferencz Gyula, Csák Tamás, Szabó Ferenc, Bán Miklós, Auer Miklós és Tompa László képviselő-testületi tagok | |
| *Távol van:* | | - |
| *Tanácskozási joggal meghívottak közül jelen van:* | | |
|  | dr. Stepics Anita jegyző  Némethné Simon Mária, a Gazdasági és Pénzügyi Iroda vezetője  Forró Szilvia, Városfejlesztési és Építéshatósági irodavezetője  Körmendy-Szalai Mónika, a Projektfejlesztési és Kistérségi Iroda vezetője  Molnár Dániel, a Közszolgálati Iroda megbízott irodavezetője | |

Bebes István polgármester köszönti a megjelenteket és megállapítja, hogy a Képviselő-testület az ülésen 11 fővel jelen van, az határozatképes, az ülést 14 óra 00 perckor megnyitja.

A kiküldött anyagát a képviselők megkapták, a napirenden változtatást nem kíván tenni. Kéri a napirend jóváhagyását.

A Képviselő-testület a javaslatot 11 igen szavazattal elfogadja, és a következő napirendet hagyja jóvá:

# N A P I R E N D

Nyílt ülés keretében:

1. Beszámoló a polgármester két ülés közötti munkájáról

Előterjesztő: **Bebes** **István** polgármester

1. Szociális térítési díjak megtárgyalása

Előterjesztő: **Bebes** **István** polgármester

1. Települési szilárd hulladékkal kapcsolatos rendelet módosítása

Előterjesztő: **Bebes** **István** polgármester

1. Folyószámlahitel felvétele

Előterjesztő: **Bebes** **István** polgármester

1. Döntés Körmend város településrendezési eszközeinek módosításáról

Előterjesztő: **Bebes István** polgármester

1. Kastélyberuházás kapcsán döntéshozatal

Előterjesztő: **Bebes István** polgármester

1. Helyi menetrend módosítás

Előterjesztő: **Bebes István** polgármester

1. Körmendi Kulturális Központ, Múzeum és Könyvtár szakmai beszámolója

Előterjesztő: **Bebes István** polgármester

1. Körmendi Kulturális Központ, Múzeum és Könyvtár Dr. Batthyány-Strattmann László Múzeum intézményegysége teljes körű műtárgyrevíziója és a néprajzi gyűjtemény hiányrevíziója

Előterjesztő: **Bebes István** polgármester

1. Körmendi Alapfokú Zene- és Táncművészeti Iskola intézményi alapdokumentumának módosítása

Előterjesztő: **Bebes István** polgármester

- Interpellációk

**N A P I R E N D:**

**1./ Beszámoló a polgármester két ülés közötti munkájáról.**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester beszámolót kíván tenni az elmúlt időszak eseményeiről. 2019. március 11-én részt vett a Vas Megyei Rendőr-főkapitányság 2018. évet értékelő és a 2019. évi feladatokat meghatározó parancsnoki értekezletén. Néhány dolgot szeretne csak kiemelni. A jelenlegi helyzet ugyanolyan kedvező a feladatokat illetően, mint a korábbi időszakokban volt. Van még problémás dolog, mint például a közúti balesetekből származó halálesetek száma, amely az előző évben magasabb volt, de ebben nagy szerepet játszik a 86-os út forgalma és állapota. Március 12-én volt a Városi Nőnapi ünnepség. Március 13-án megbeszélést folytatott a GYSEV Zrt. vezérigazgatójával, az EGIS-hez vezető kerékpárút vasúton átvezető szakaszával kapcsolatosan. Jelenlegi elképzelések szerint közös megoldást próbálnak találni még ebben az évben arra, hogy a vasúti pályán a kerékpáros forgalom biztonságos átvezetése kialakításra kerüljön. Ugyanezen a napon megbeszélést folytatott a Miniszterelnökség Közszolgálatáért felelős államtitkárával a Kastély projekt megvalósulásához szükséges feladatokról. Az előterjesztés a Testület asztalán megtalálható, ennek volt a korábbiakban előkészítése, de ezt majd későbbiekben említi. Március 15-én részt vett az 1848/49-es forradalom és szabadságharc 171. évfordulója tiszteletére rendezett városi ünnepségen. Ezúton is szeretné megköszönni a Körmendi Kulturális Központ Múzeum és Könyvtár dolgozóinak az előkészületeket. Ugyanezen a napon közösen részt vettek a fennállásának 130. évfordulóját ünneplő Körmendi Vasparipa Egylet kiállításának megnyitóján. Március 19-én egyeztetett a Nemzeti Örökségvédelmi Fejlesztő Központ ügyvezetőjével a Kastély pályázat részleteiről. Ennek előterjesztése van a Testület előtt. Március 20-án részt vett a városban tartott Vállalkozók Országos Szövetsége megyei közgyűlésén, ahol bemutatta Körmendet a közgyűlésen megjelent tagoknak. Március 22-én az Önkéntesen a tiszta Magyarországért akcióhoz való csatlakozáson vett részt. Köszöni minden csatlakozónak a részvételt. Láthatók sajnos azok a területek, amely problémával terheltek, így ennek az akciónak folytatódnia kell. A Körmend környéki árkok, erdőaljak, különböző részek sajnos még szemetesek, reméli, hogy a szemétszedést tovább tudják folytatni. Március 25-én megbeszélést folytattak a CLLD pályázattal kapcsolatos feladatokról. Ugyanezen a napon tárgyaltak a CLLD pályázatban kiírt tervek elkészítésével kapcsolatban a tervezővel. Március 26-án a Kastély felújítás terveiben szereplő helyszíneket járták be a NÖF Nonprofit Kft. igazgatójával.

Bebes István kéri a beszámoló elfogadását.

A Képviselő-testület a beszámolót 10 igen szavazattal, 1 tartózkodás mellett elfogadja.

*Szabó Ferenc képviselő-testületi tag megérkezik az ülésre.*

**2./ Szociális térítési díjak megtárgyalása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, a Szociális Szolgáltató és Információs Központ a Testület elé tárta a térítési díjak módosítására tett javaslatát. Az előterjesztés mutatja, hogy 1,5 – 2,5 % közötti a díjmódosítás mértéke. Ha megnézi a Testület a díjakat, akkor látható, hogy egy méltányossági rész is van benne. Tehát a díjakhoz képest kifejezetten alacsony összegben vannak meghatározva az összegek.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a rendeleti javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a rendeleti javaslat elfogadását.

Körmend Város Önkormányzata Képviselő-testülete a javaslatot 11 igen szavazattal, 1 tartózkodás mellett elfogadja, és a következő rendeletet alkotja

**3/2019. (III.27.) önkormányzati rendelet**

Önkormányzat által biztosított települési támogatásokról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szóló 5/2015. (III.1.) számú önkormányzati rendelet módosításáról

**3./ Települési szilárd hulladékkal kapcsolatos rendelet módosítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az egyszemélyes háztartások részére biztosítva lett annak a kérésnek a teljesítése, hogy 60 literes űrtartalmú hulladékgyűjtőt igényelhessenek. A háztartásokban élők számáról az igazolás kiállítását az Önkormányzathoz telepíti a törvény, ennek jegyzőre történő átruházására kerülne sor, mert ez nagyobb rugalmasságot tudna biztosítani a jövőben. Egyébként a legtöbb háztartás már élt az igénylés lehetőségével, ezt jelezte feléjük az STKH Kft.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a rendeleti javaslat elfogadását.

Bebes István polgármester kéri kérdés és vélemény hiányában a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő rendeletet alkotja:

**4/2019. (III.27.) önkormányzati rendelet**

Települési szilárd hulladékkal kapcsolatos köztisztasági közszolgáltatás kötelező igénybevételéről szóló 3/2014. (II.28.) önkormányzati rendeletének módosításáról

**4./ Folyószámlahitel felvétele**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a tavalyi évben is élt a Testület a folyószámlahitel felvételével, mivel az Önkormányzat likviditása ezzel jobban biztosítható, hiszen a bevétele az évi kétszeri adóbefizetési időponthoz kötődik, így az önkormányzat ennek megfelelően jobban tudná biztosítani a költségvetés végrehajtását. Egy kedvező kamatozású, éven belül visszafizetendő hitelről van szó, kéri a Testületet, hogy ennek érdekében támogassa eme döntés meghozatalát határozati javaslattal.

Auer Miklós képviselő-testületi tag említést tesz arra, hogy a határozati javaslatban 60 és 50 millió Ft. szerepel. Kérdezi, melyik a valós.

Bebes István polgármester válaszolva elmondja, hogy valóban elírás van az előterjesztésben, a 60 m Ft. a helyes összeg.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri Testületet, hogy döntsön a határozati javaslatról.

Körmend Város Önkormányzata Képviselő-testülete a javaslatot 11 igen szavazattal, 1 tartózkodás mellett elfogadja, és a következő határozatot hozza:

**26/2019. (III.26.) önkormányzati határozat**

1./

Körmend város Önkormányzatának Képviselő-testülete megbízza Bebes István polgármestert és dr. Stepics Anita jegyzőt, hogy a költségvetés bevételei és kiadásai ütemkülönbségéből adódó likviditási problémái áthidalása céljára éven belüli lejáratú, folyószámlahitelt vegyen fel az OTP és Kereskedelmi Bank Nyrt. Észak-dunántúli Régió Szombathelyi Igazgatóságától.

A hitel összege: 60.000.000Ft, azaz Hatvanmillió forint.

A hitel lejárata: 2019. december 20.

Körmend Város Önkormányzata Képviselő-testülete kötelezettséget vállal a hitel visszafizetésére, valamint arra, hogy a hitel futamideje alatt költségvetésének összeállításakor a felvett hitelt és járulékait betervezi és jóváhagyja, és az OTP Bank Nyrt. részére az OTP Bank Nyrt.-nél, illetve más pénzügyi intézménynél vagy a Magyar Államkincstárnál vezetett – fizetési - és alszámlájára - ahol ezt jogszabály nem zárja ki - beszedési megbízást biztosít.

A hitel biztosítéka:

* a futamidő alatti évek költségvetésébe a felvett hitelt és járulékait betervezi és jóváhagyja
* Az Önkormányzat a hitel fedezeteként ajánlja fel valamennyi költségvetési bevételét (helyben maradó személyi jövedelemadó, helyi adó, gépjárműadó, települési önkormányzatok jövedelemkülönbségének mérséklését szolgáló támogatás, normatív hozzájárulás, egyéb támogatások) annak hitel fedezetéül történő engedményezését.
* valamint minden további nem nevesített költségvetési bevétel engedményezése
* Az Önkormányzat visszavonhatatlan megbízást ad az OTP Bank Nyrt. részére, hogy a Hitel futamideje alatt, amennyiben a Fizetési Számláján a jelen szerződés alapján esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében az 1./ pontban megjelölt kötelezettség fennállása alatt és a Kölcsön teljes visszafizetéséig a központi támogatások elkülönítésére szolgáló alszámlájáról, illetve a helyi adók és a gépjárműadó fogadására szolgáló számláiról a szükséges összeget az Adós Fizetési Számlájára átvezesse.
* bank által előírt egyéb jogi biztosíték
* felhatalmazáson alapuló beszedési megbízás biztosítása.

A Testület nyilatkozik arról, hogy a már meglévő hitelekből, kezességvállalásokból és az igényelt hitelből adódó éves kötelezettségeit figyelembe véve nem esik az 2011. évi CXCIV. tv. 10. §. /3/ bekezdésében meghatározott korlátozás alá.

2./

Felhatalmazást ad a Polgármesternek, hogy az 1./ pont szerinti feltételekkel történő hitelfelvétel ügyében eljárjon, és a hitelszerződést és a kapcsolódó biztosítéki szerződéseket, felhatalmazáson alapuló beszedési megbízást aláírja az Önkormányzat képviseletében.

Határidő: a hitelkérelem benyújtására 2019. május 31.

Felelős: Bebes István polgármester,

**5./ Döntés Körmend város településrendezési eszközeinek módosításáról**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a NIF Zrt. megbízásából keresték meg az Önkormányzatot azzal, hogy az M8 gyorsforgalmi út építése kapcsán új üzemmérnökség épül fel Körmend keleti határában. A szóban lévő ingatlanon jelenleg nincs építési szabályozás. Még nem volt ismert az, hogy az ingatlanon mi létesül, ezért nem alkotott a területre egyedi szabályokat a településtervező. Most már körvonalazódik a beruházási cél, így az építési előírásokat meg lehet alkotni a területre, emiatt pedig a helyi építési szabályzatot kell módosítani.

Auer Miklós képviselő-testületi tag elmondja, hogy beszélt a Főépítész Úrral, de Polgármester Urat is szeretné megkérdezni, hogy a 309/6-os hrsz.-ú ingatlan belterületi vagy külterületi ingatlan?

Bebes István polgármester megkéri Főépítész Urat, hogy adjon tájékoztatást.

Rápli Pál Építész Úr elmondja, hogy valóban hiányzik egy nulla az előterjesztésből, de ezt a Városfejlesztési Bizottság ülésén tisztázták is, azaz külterületi ingatlanról van szó.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri Testületet, hogy döntsön a határozati javaslatról.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**27/2019. (III.26.) önkormányzati határozat**

1. Körmend város Önkormányzata Képviselő-testülete egyetért azzal, hogy a Körmend 0309/6 hrsz. –ú ingatlant érintően (amelynek szabályozási terv szerinti megjelölése: SZTK terület) kezdeményezze a településrendezési eszközeinek a felülvizsgálatát annak okán, hogy a nemzetgazdaságilag kiemelt M8 gyorsforgalmi út építése során a 0309/6 hrsz-ú ingatlanon mérnökségi telephely létesül.
2. Körmend város Önkormányzata Képviselő-testülete a körmendi 0309/6 hrsz-ú ingatlant kiemelt fejlesztési területté nyilvánítja a 314/2012. (XI.8.) Korm.rendelet 32.§ (6) bekezdés c) pontja alapján arra való tekintettel, hogy az M8 gyorsforgalmi út építése nemzetgazdaságilag kiemelt beruházásnak minősül, és annak okán is, hogy az itt létesülő üzemmérnökség az M8 Rábafüzes-Körmend gyorsforgalmi út egyetlen mérnöksége lesz, s látja el így a gyorsforgalmi út folyamatos fenntartását.
3. Körmend város Önkormányzata Képviselő-testülete atelepülésrendezési eszközök felülvizsgálatának tervezési díját bruttó 1.968.500 Ft. összegben állapítja meg, mely költséget a célberuházó UNITEF’83 Zrt. visel, amely célberuházóval az Önkormányzat és a településtervező háromoldalú szerződést köt.
4. Körmend város Önkormányzata Képviselő-testülete felkéri a városi főépítészt, hogy a módosítást szakmai szempontok szerint koordinálja, és az eljárásban a szükséges főépítészi vizsgálatot és ez alapján a főépítészi nyilatkozat kiállítását megtegye.

Felelős: Bebes István polgármester, Rápli Pál városi főépítész

Határidő: A végleges dokumentáció testület elé terjesztésre: 2019. június 30.

**6./ Kastélyberuházás kapcsán döntéshozatal**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy nem olyan régen megismerte a Testület az építészeti és kiállítási terveket, amelyek a kastély főépületét érintik a GINOP és hazai forrású, megvalósítás alatt álló pályázat kapcsán. Az azóta eltelt időszakban folytatódtak az egyeztetések, mivel a Testület jelezte, hogy vannak még problémás területek a kastélyfelújítással kapcsolatban. A számukra legfontosabb kérdésben, a helytörténeti gyűjtemény fennmaradása tekintetében sikerült megállapodásra jutni, így ma már látják azokat a lehetőségeket, hogy a helytörténeti kiállítás hogyan tud megmaradni. Természetesen a fejlesztés során további lépések szükségesek a siker elérésében. A Testületi ülés napján is folytak egyeztetések a konzorciumvezetővel, amelyek érintették az építési és a kiállítási terveket, valamint a közbeszerzést is. Így annyival előbbre tudtak haladni, hogy a projekt előkészítési szakasza lezárható lesz. Annyit szeretne jelezni, hogy pár évvel ezelőtt ez nem volt ennyire biztos, nem volt ennyire közel a lehetőség számukra a kastély felújításához. Amennyiben a végleges források is ismertté válnak, akkor el tudnak kezdődni a munkák. Elmondja, hogy minden tisztelete a Haladás stadionnak, de jelzi, hogy Vas megyében ezután a második legnagyobb beruházás a körmendi Kastélyé lesz. Ebből kifolyólag is kéri a Testületet, hogy hozza meg a határozati javaslattal a döntést, hogy a munka tovább folytatódhasson és eljuthasson a kivitelezési szakaszig.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal, 1 tartózkodás mellett elfogadja, és a következő határozatot hozza:

**28/2019. (III.26.) önkormányzati határozat**

1. Körmend Város Önkormányzata Képviselő-testülete megismerte az Önkormányzat részére a Nemzeti Örökségvédelmi Fejlesztési Nonprofit Kft. által 2018. november 14-én és 2018. november 19-én (két részletben) megküldött, a Batthyany-Strattmann kastély főépületét érintő, a tervezők által véglegesített engedélyezési terveket.
2. Körmend Város Önkormányzata Képviselő-testülete megismerte a Batthyany-Strattmann kastély főépületére vonatkozóan a Nemzeti Örökségvédelmi Fejlesztési Nonprofit Kft. által készített kiállítási terveket.
3. Körmend Város Önkormányzata Képviselő-testülete, mint a Batthyany-Strattmann kastély vagyonkezelője jóváhagyja a Batthyany-Strattmann kastély főépületét érintő, a tervezők által véglegesített engedélyezési terveket.
4. Körmend Város Önkormányzata Képviselő-testülete, mint a Batthyany-Strattmann kastély vagyonkezelője jóváhagyja a Batthyany-Strattmann kastély főépületébe tervezett kiállítási koncepciót.
5. Körmend Város Önkormányzata Képviselő-testülete, mint a Batthyany-Strattmann kastély vagyonkezelője jóváhagyja azt, hogy opciós tételek nélkül a teljes engedélyezési tervanyag kerüljön közbeszereztetésre.

**7./ Helyi menetrend módosítás**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy ritkán él a Testület ilyen kezdeményezéssel, most mégis erre kerül sor, hiszen a Pinka hídon súlykorlátozás van érvényben, így azt nem vehetik igénybe az autóbuszok, emiatt viszont nem tudnak behajtani a helyközi járatok sem, mert a megfordulás lehetősége nem biztosított. Megoldás lenne az, ha egy plusz járat, 11 órás indulással beékelődne, így Horvátnádalja tömegközlekedéssel való megközelítése könnyebb lenne az utasok számára.

Auer Miklós képviselő-testületi tag szeretné megkérdezni, hogy ez hány főt érint.

Bebes István polgármester elmondja, hogy bizottsági ülésen is volt egy ilyen kérdés. Nem a létszám a fontosabb, hanem az, hogy az idősebbek, nehezebben közlekedők lehetőséget kapjanak arra, hogy oda-vissza tudjanak kerülni. Nem sok emberről van szó, akik igénybe vszi ezt a helyi járatot, viszont épp azokról van szó, akiknek ez a járat a kapcsolata a városközponttal, idős emberekről van szó.

Csák Tamás képviselő-testületi tag Auer Miklós képviselő társának hozzászólására reagálva elmondja, hogy mind Horvátnádalját, mind Felsőberki városrészt érinti ez a plusz járat. Ez a járat ki tudja váltani a kiesett autóbuszokat. Pont az idősebbek miatt kellene, hogy be tudjanak jönni és haza is tudjanak menni.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja és a következő határozatot hozza:

**29/2019. (III.26.) önkormányzati határozat**

Körmend Város Önkormányzata Képviselő-testülete

1. támogatja a helyi járatos autóbusz-közlekedés menetrendjének módosítását akként, hogy 2019. április 1-i kezdő időponttal a horvátnádaljai településrészt érintően további 1, 11 órás járattal egészüljön ki a helyi menetrend. Az Önkormányzat az ehhez szükséges forrásokat költségvetésében megtervezi.
2. Felhatalmazza a Polgármestert a közszolgáltatási szerződés módosításának aláírására.

Felelős: polgármester

Határidő: döntést követően azonnal

**8./ Körmendi Kulturális Központ, Múzeum és Könyvtár szakmai beszámolója**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy 3 intézményegységről beszélünk, így az anyag terjedelme is érthető. A tavalyi évben többek között új törvény is született ezen a területen. Ez munkát ad majd a Testületnek is, mert több szabályozást is a törvényhez kell majd igazítani a közeljövőben. Intézményvezető asszony jelen van, kérdezi igazgató asszonyt, hogy az előterjesztést kívánja-e röviden szóban kiegészíteni.

Hadnagyné Vörös Márta Intézményvezető asszony elmondja, hogy a nyilvánosságot szeretné arra használni, hogy megköszönje az egész éves munkát az intézményben dolgozó valamennyi munkatársának.

Auer Miklós képviselő-testületi tag elmondja, hogy meghallgatták előzőleg már Bizottsági ülésen az Intézményvezető asszonyt. Sajnálja, de elfelejtette megkérdezni, hogy sikerül-e olyan szakembert felvenni, aki helyettesíti a nyugdíjba vonuló kollégát.

Hadnagyné Vörös Márta Intézményvezető asszony válaszul elmondja, hogy jelen pillanatban több helyen is keresik a megfelelő embert. Jelenleg lezárult a pályázati felhívásuk, amire érkeztek be pályázatok, amelyek már bírálati szakaszban vannak.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva elmondja, hogy átnézték a beszámolót és megköszönve Intézmény asszony és az ott dolgozók munkáját, a Bizottság támogatja a határozati javaslat elfogadását.

Bebes István polgármester kérdés és vélemény hiányában kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja és a következő határozatokat hozza:

**30/2019. (III.26.) önkormányzati határozat**

1. Körmend város Önkormányzata Képviselő-testülete a Körmendi Kulturális Központ, Múzeum és Könyvtár teljes intézményi, valamint külön a közművelődési területre vonatkozó 2018. évi beszámolóját és 2019. évi munkatervét elfogadja.
2. Körmend város Önkormányzata Képviselő-testülete megbízza a Körmendi Kulturális Központ, Múzeum és Könyvtár igazgatóját, valamint az intézményegységek vezetőit, hogy a Képviselő-testület által elfogadott beszámolókat és munkaterveket a törvényben meghatározott módon továbbítsa a területileg illetékes, kijelölt szakmai szolgáltató szervezetnek a most hozott határozatokkal együtt.

**31/2019. (III.26.) önkormányzati határozat**

1. Körmend város Önkormányzata Képviselő-testülete a Körmendi Kulturális Központ, Múzeum és Könyvtár múzeumi területre vonatkozó, Dr. Batthyány-Strattmann László Múzeum intézményegység 2018. évi beszámolóját és 2019. évi munkatervét elfogadja.
2. Körmend város Önkormányzata Képviselő-testülete megbízza a Körmendi Kulturális Központ, Múzeum és Könyvtár igazgatóját, valamint az intézményegységek vezetőit, hogy a Képviselő-testület által elfogadott beszámolókat és munkaterveket a törvényben meghatározott módon továbbítsa a területileg illetékes, kijelölt szakmai szolgáltató szervezetnek a most hozott határozatokkal együtt.

**32/2019. (III.26.) önkormányzati határozat**

1. Körmend város Önkormányzata Képviselő-testülete a Körmendi Kulturális Központ, Múzeum és Könyvtár könyvtári területre vonatkozó, Faludi Ferenc Könyvtár 2018. évi beszámolóját és 2019. évi munkatervét elfogadja.
2. Körmend város Önkormányzata Képviselő-testülete megbízza a Körmendi Kulturális Központ, Múzeum és Könyvtár igazgatóját, valamint az intézményegységek vezetőit, hogy a Képviselő-testület által elfogadott beszámolókat és munkaterveket a törvényben meghatározott módon továbbítsa a területileg illetékes, kijelölt szakmai szolgáltató szervezetnek a most hozott határozatokkal együtt.

**9./Körmendi Kulturális Központ, Múzeum és Könyvtár Dr. Batthyány-Strattmann László Múzeum intézményegysége teljes körű műtárgyrevíziója és a néprajzi gyűjtemény hiányrevíziója**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a múzeum működéséhez a műtárgy revízió is hozzátartozik, aminek eredményeképpen született meg ez az előterjesztés. Ezt a munkát kötelező elvégezni, és a fenntartónak kell annak eredményét megtárgyalni és elfogadni. Valószínűleg az illetékes bizottság megtárgyalta ezt az előterjesztést, ezért kéri a Testületet, hogy a Bizottsági véleményt meghallgatva fogadja el a határozati javaslatot.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja határozati javaslat elfogadását

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja és a következő határozatot hozza:

**33/2019. (III.26.) önkormányzati határozat**

1. Körmend Város Önkormányzata Képviselő-testülete a Körmendi Kulturális Központ, Múzeum és Könyvtár Dr. Batthyány-Strattmann László intézményegységében található gyűjtemény teljeskörűrevíziós jegyzőkönyvét elfogadja.
2. Körmend város Önkormányzata Képviselő-testülete a Körmendi Kulturális Központ, Múzeum és Könyvtár múzeumi intézményegység-vezetőjét megbízza, hogy a revízós jegyzőkönyveket, az abban található revíziós hiányok leltárkönyvből való törléséhez engedélyezésre megküldje a kultúráért felelős miniszternek, valamint az ezzel kapcsolatos adminisztratív eljárást lefolytassa.

**34/2019. (III.26.) önkormányzati határozat**

1. Körmend Város Önkormányzata Képvisel-testülete a Körmendi Kulturális Központ, Múzeum és Könyvtár Dr. Batthyány-Strattmann László intézményegységében található néprajzi gyűjtemény hiányrevíziós jegyzőkönyvét elfogadja.
2. Körmend város Önkormányzata Képviselő-testülete a Körmendi Kulturális Központ, Múzeum és Könyvtár múzeumi intézményegység-vezetőjét megbízza, hogy a revízós jegyzőkönyveket, az abban található revíziós hiányok leltárkönyvből való törléséhez engedélyezésre megküldje a kultúráért felelős miniszternek, valamint az ezzel kapcsolatos adminisztratív eljárást lefolytassa.

**10./Körmendi Alapfokú Zene- és Táncművészeti Iskola intézményi alapdokumentumának módosítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Szombathelyi Tankerületi Központ jelezte az Önkormányzat felé, hogy a Körmendi Alapfokú Zene- és Táncművészeti Iskola intézményi alapdokumentumát kívánja módosítani, mivel új táncszakokat és új művészeti ágakat szeretnének indítani a Zeneiskolában. Támogatható javaslat, hiszen a gyermekek és a szülők számára biztosít mindez több választási lehetőséget. Kéri a Testületet, hogy támogassa a Tankerületi Központ javaslatát.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja határozati javaslat elfogadását.

Auer Miklós képviselő-testületi tag elmondja, hogy ha megfordítják a lapot, akkor ott szerepel az, hogy 15 napos határidőt kell biztosítani az érdekeltek részére. Ha jól számolja, neki erre 3 nap jutott és itt van lehetősége arra, hogy elmondja, hogy nem él a véleményezési jogával.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja és a következő határozatot hozza:

**35/2019. (III.26.) önkormányzati határozat**

Körmend Város Önkormányzata Képviselő-testülete megismerte a Körmendi Alapfokú Zene-és Táncművészeti Iskola intézményi alapdokumentuma módosításának tartalmát, és azzal kifejezetten egyetért, azt támogatja, mivel a módosítások a Körmendi Alapfokú Zene-és Táncművészeti Iskola képzési palettáját színesítik.

**11./ Jelentés az előző ülésen elhangzott interpellációkra tett intézkedésekről.**

Előterjesztő: **Forró Szilvia** irodavezető

*(Az előterjesztés írásos anyaga a jegyzőkönyvhöz mellékelve.)*

Tompa László, Bán Miklós, Csák Tamás és Czvitkovics Gyula képviselő-testületi tagok az interpellációra kapott választ elfogadják.

**Interpellációkra adott válaszok:**

Dr. Hadnagy Ádám képviselő-testületi tag szereti ha a dolgoknak van megoldása, de az általa felvetett problémának nincs, így ezt kudarcként éli meg, ezért nem tudja azt mondani, hogy elfogadja a választ.

***Bebes István polgármester*** *elmondja, hogy megérti ezt, ő is nehezen fogadta el, de tudomásul kellett vennie, hogy van egy olyan szakmai dolog, amely alól nem lehet kitérni, mert különben a vízelvezetéssel lesz probléma.*

Dr. Hadnagy Ádám képviselő-testületi tag várna a következő ülésig a döntéssel, kéri, hogy akkor ismét jelezzék ezt az interpellációk között.

**Interpellációk:**

Auer Miklós képviselő-testületi tag elmondja, hogy

* A Damjanich utcában egyre több balesetveszély alakul ki. Az utca végén elkészítettek egy parkoló helyet, körülbelül 3 méterre a Batthyány utcától. Kihelyeztek egy egyirányú utca táblát és 30 méterre tőle egy behajtani tilos táblát, amely életszerűtlen. Szeretné kérni, hogy mindkét táblát vegyék le, és tegyenek ki egy elsőbbséget szabályozó táblát. Kéri, hogy vizsgálják meg a helyzetet, és ha egy megfelelő szakmai döntés születik, azt el fogja fogadni.
* A Dózsa György utca közepén van egy csapadékvíz-elvezető fedlap, melynek megjelölésére tettek oda egy karót, de ez nem megoldás, ezt meg kellene igazítani, mert a kerékpárosok számára balesetveszélyes.
* Szeretné megkérdezni, hogy mikor lesz lomtalanítás?
* Járt a vasúton túl, és azt ott élők nagyon örülnek a csapadékvíz-elvezető rendszer kiépítésének az okozott rendetlenség ellenére. Szeretné megkérdezni, hogy ez mind a két oldalon kiépítésre kerül - e.

***Bebes István polgármester*** *elmondja, hogy a forgalomtechnikai kérésről* *a bizottság dönt. A lomtalanítás kapcsán elmondja, hogy ennek előkészítése zajlik.*

*Elmondja továbbá, hogy a vasúton túl folyamatosan zajlik a csapadékvízelvezető beruházás. Lesz ezzel kapcsolatban egy lakossági fórum is. Vannak néha zavarok, de ezek azért vannak, mert némely alvállalkozó érdekesen értelmez egy-egy kérdéskört. Reméli, hogy napokon belül helyrehozzák ezeket a problémákat. Ahol hídgyűrű bontásra került sor, ott az eredeti állapotokat szükséges visszaállítani, tehát ez meg fog történni. Ahol nem látják a megfelelő megoldást, ott természetesen meg fogják nézni alaposan a felvetett problémát, erre, ha szükséges, akkor a költségvetésben megfelelő forrást kell biztosítania a Testületnek. Mindent úgy szeretnének visszakapni, ahogy azt átadták, nyilvánvalóan megújult és működő formában.*

Tompa László képviselő-testületi tag elmondja, hogy keleti városrészből kapott egy jelzést (Nap utca és a Keleti utca), hogy súlykorlátozó tábla elhelyezésére lenne szükség, mivel a rengeteg tehergépjármű a MOL kút előtt úgy fordul meg, hogy a Nap utcán keresztül Keleti utcára, illetve onnan a Somogyi Béla utcáról megy vissza a 8-as számú főútra. Kérné, hogy ezen tábla a kihelyezését megvizsgálni szíveskedjenek.

***Bebes István polgármester*** *válaszul elmondja, hogy annak idején, amikor a Somogyi Béla utcának a problémáját felvetette, akkor is azt kérte, hogy vizsgálják meg az ott lévő utcák súlykorlátozási lehetőségét, mert ugyanaz a probléma, amit Képviselő Úr is említett. Továbbra is kezdeményezi ennek megtételét, mert ténylegesen megjelentek olyan járművek, amelyeket furcsának tart, és csodálkozik rajta. Kéri ezeknek a járműveknek a kezelését.*

Bán Miklós képviselő-testületi tag elmondja, hogy

* kudarcként éli meg, hogy 2 éve nem sikerült megoldani az általa felvetett parkolók kérdését a Bartók Béla lakótelep belső illetve külső parkolóján. Úgy véli, hogy ennek nem lesz idén sem költségvetési tervezése. Az lenne a kérése, hogy a belső parkolóknak fel kellene festeni a helyét, mert áldatlan állapotok vannak, az autó tulajdonosok nem megfelelően parkolnak, veszekednek a parkolási helyeken. A parkolók felfestésével meg lehetne oldani, hogy kialakuljon egy megfelelő parkolás és többen le tudjanak parkolni a belső részen.
* Nagyon sokszor említi a Somogyi Béla utca és a 8-as főút kereszteződését, úgy véli, hogy létrejött egy közlekedési nonszensz, ahol a biciklisnek elsőbbsége van, a gyalogosnak nincs elsőbbsége, mert nincs zebra felfestve, a gyalogos és az autós megáll, a biciklis pedig elmegy a bicikliúton. Úgy véli, ha már a biciklisnek van elsőbbség jelzése, akkor egy zebrával azt is meg lehetne oldani, hogy a gyalogosnak is legyen jelzett elsőbbsége, így talán a közlekedés is és a forgalom is egyenletesebben tudna menni.

***Bebes István polgármester*** *válaszul elmondja, hogy az első kérdéskörben a felfestést megnézik. A másik kérés egy mindig felmerülő probléma, meg kellene vizsgálni, hogy a gyalogos közlekedést, miként lehetne kijelölni. Kéri a Bizottságot, nézzék át, vizsgálják meg a problémát.*

*Csák Tamás képviselő-testületi tagnak* az M8-as kapcsán lenne egy probléma. Mezőgazdasági termelők keresték meg, jelezve, hogy az új út a szántóföld egy részét kettészeli. Nem tudják megközelíteni a területüket, mert nincs semmiféle átvezetés, vagy az egész városon keresztül mennek, ami hatalmas gépekkel nagy kerülő lenne. Másik megoldás, hogy Felsőberkiben, a 3,5 tonnás Pipacs utcán száguldozva mennek át a hatalmas gépekkel. Állítólag ők megkeresték a NIF Zrt.-t, kérték egy szervizút kialakítását, hogy könnyebben tudjanak közlekedni, ne kelljen a városba és a városrészbe bemenni. Azt a választ kapták, hogy dolgoznak rajta, de jó lenne, ha a város is ráerősítene, hogy erre a kialakításra szükség lenne.

***Bebes István polgármester*** *válaszul elmondja, hogy jó lenne, ha papír formájában ez meglenne, ne csak szóban, ha lenne iratanyag, és azt behoznák, azt megköszönnék. Így azzal a beadvánnyal keresnék meg a NIF Zrt.-t. Szóbeli dolgokban nem hisz, mert az ilyen beruházásoknál eltörpül.*

*Ferencz Gyula képviselő-testületi tag*

* Egy visszatérő dolgot említ - Rákóczi u. 25-27. számú tömbházak mögött a garázsoknál van néhány olyan fa, melyek ágai benyúlnak a lakásokba. Kéri ezeknek a visszavágását.
* Vissza kell térni a Bástya u. módosított forgalomrendjére, melyet újra módosítani kellene, mert főleg a délelőtti órákban nagyon nehezen lehet közlekedni.

***Bebes István polgármester*** *jelezni szeretné, hogy minden évben megtörténik a fák nyesése, tudomása szerint ez most is meglesz, ahogy a Városgondnokság megkapja az emelőkosaras gépet. A forgalmi rend kérdése bizottsági kompetenciába tartozik, kéri a bizottságtól, hogy mielőbb oldják meg a problémát.*

*Geosics László képviselő-testületi tag* elmondja, hogy lakossági kérést szeretne tolmácsolni. A kerékpárral közlekedők jelezték, hogy a Hunyadi utca és a Nap utca között a 8-as út melletti kerékpárút állapota eléggé kifogásolt, szeretnék, ha ez minél előbb megoldódna.

***Bebes István polgármester*** *válaszul elmondja, hogy ez elég komoly költségvetési dolog. Kéri a Városgondnokságot, hogy nézzék meg Képviselő Úr által említett problémát, és keressenek megoldást minél előbb. Lehetséges, hogy ehhez komoly forrás kell, illetve tervek, de kerüljön megoldásra a dolog.*

*Czvitkovics Gyula képviselő-testületi tag* elmondja, hogy elég sok és komoly dolog került felvetésre. Neki egyetlen kérése lenne, ami szintén nagyon fontos. Az autóbusz pályaudvar esetében a gyerekek átkelése. Egyre több autós szól azért, mert a reggeli és a kora délutáni órákban több gyerek mozog szabadon a régi és az új buszpályaudvar között. Egy figyelemfelkeltő jelzést kellene elhelyezni annak tekintetében, hogy egy kicsit konszolidáltabbá váljon az átkelés.

További kérdés, vélemény nem hangzik el. Bebes István polgármester a Képviselő-testület ülését 15 óra 01 perckor bezárja.

K. m. f.

Bebes István dr. Stepics Anita

polgármester jegyző